Komárom és Környéke Önkormányzati Társulás

Szám: KP**/**  /2024.

**KOMÁROM ÉS KÖRNYÉKE ÖNKORMÁNYZATI TÁRSULÁS TÁRSULÁSI MEGÁLLAPODÁSA[[1]](#footnote-1)**

**(Módosításokkal egységes szerkezetben)**

***Tervezet***

A Komáromi járás helyi önkormányzatai Magyarország Alaptörvénye 32. cikk (1) bekezdésének k) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87.§ paragrafusában meghatározott társulási jogukkal élve, a Mötv. 146.§ (1) bekezdésében foglaltak szerint felülvizsgálják és módosítják a 2004. június 29-én kötött Komárom-Bábolna Többcélú Kistérségi Társulás Társulási Megállapodását, melyet a Komáromi kistérség önkormányzatai - a helyi önkormányzatokról szóló 1990. évi LXV. tv. 41.§ (1) bekezdésében meghatározott társulási jogának gyakorlására, valamint a helyi önkormányzatok társulásáról és együttműködéséről szóló 1997. évi CXXXV. tv. 16.§-a és a települési önkormányzatok többcélú kistérségi társulásáról szóló 2004. évi CVII. törvényben foglaltak szerint kötöttek a tagönkormányzatok képviselő-testületei abból a célból, hogy a társult önkormányzatok lakói az önkormányzati közszolgáltatásokhoz minél teljesebb körben jussanak hozzá és az önkormányzatok e megállapodás keretében történő együttműködéssel minél teljesebben, forrásaik célszerű és optimális felhasználásával biztosítsák a mind magasabb szintű ellátást és szolgáltatást. A tagönkormányzatok a Társulás folyamatos működésének biztosítása mellett a Mötv. rendelkezéseinek való megfelelés céljából a Társulási Megállapodás módosított és egységes szerkezetbe foglalt szövegét az alábbiak szerint fogadják el:

**I.**

# **ÁLTALÁNOS RENDELKEZÉSEK**

1. Ács, Almásfüzitő, Bábolna, Bana, Csém, Kisigmánd, Komárom, Mocsa, Nagyigmánd települési önkormányzatok a tagönkormányzatok területének összehangolt fejlesztésére, a térségi közszolgáltatások magas szintű ellátására és biztosítására, fejlesztésére, szervezésére, valamint a településfejlesztés összehangolására önálló jogi személyiséggel rendelkező önkormányzati társulást hoznak létre, határozatlan időre.

1. A Társulás neve: Komárom és Környéke Önkormányzati Társulás (továbbiakban: Társulás).
2. A Társulás székhelye: 2900 Komárom, Szabadság tér 1.
3. A Társulást képviseli: a társulás elnöke.[[2]](#footnote-2)
4. A Társulás tagjainak neve, székhelye, képviselője:[[3]](#footnote-3)

|  |  |  |
| --- | --- | --- |
| A Társulás tagjainak neve | székhelye | képviselője |
| Ács Város  Önkormányzata | 2921 Ács, Gyár u. 23. | Dr. Szentirmai István polgármester |
| Almásfüzitő Község Önkormányzata | 2931 Almásfüzitő, Petőfi tér 7. | Szabó Gergely  polgármester |
| Bábolna Város Önkormányzata | 2943 Bábolna, Jókai u. 12. | Dr. Horváth Klára polgármester |
| Bana Község  Önkormányzata | 2944 Bana, Jókai M u. 18. | Toma Richárd polgármester |
| Csém Község Önkormányzata | 2949 Csém, Béke u. 24. | Szabó Csaba Gábor  polgármester |
| Kisigmánd Község Önkormányzata | 2948 Kisigmánd, Fő u. 1. | Pécsvárady Attila polgármester |
| Komárom Város Önkormányzata | 2900 Komárom, Szabadság tér 1. | Dr. Molnár Attila polgármester |
| Mocsa Község Önkormányzata | 2911 Mocsa,  Hősök tere 1. | Udvardi Marianna polgármester |
| Nagyigmánd Nagyközség Önkormányzata | 2942 Nagyigmánd Kossuth u. 2. | Hajduné Farkas Erika polgármester |

1. A Társuláshoz tartozó települések lakosságszáma:[[4]](#footnote-4)

|  |  |
| --- | --- |
| A Társulás tagjainak neve | lakosságszám (fő) |
| Ács Város Önkormányzata | **7172** |
| Almásfüzitő Község Önkormányzata | **2052** |
| Bábolna Város Önkormányzata | **3386** |
| Bana Község Önkormányzata | **1588** |
| Csém Község Önkormányzata | **410** |
| Kisigmánd Község Önkormányzata | **488** |
| Komárom Város Önkormányzata | **18847** |
| Mocsa Község Önkormányzata | **2176** |
| Nagyigmánd Nagyközség Önkormányzata | **2904** |

1. A Társulás bélyegzője: Komárom és Környéke Önkormányzati Társulás felirattal ellátott körbélyegző, középen Magyarország címerével.
2. A Társulás jogi személy. Gazdálkodására a költségvetési szervek működésére vonatkozó szabályokat kell alkalmazni.
3. A Társulás képviseletét a Társulás elnöke, akadályoztatása esetén az alelnök, mindkettőjük akadályoztatása esetén a Társulási Tanács által megbízott polgármester látja el.[[5]](#footnote-5)

**II.**

**A TÁRSULÁS ÁLTAL ELLÁTOTT FELADAT-ÉS HATÁSKÖRÖK**

1. A Társulásban résztvevő önkormányzatok képviselő-testületei a közös céloknak megfelelő hatékony és eredményes tevékenység érdekében, társadalmi és gazdasági érdekeik érvényesítése és településeik fejlesztése céljából megszervezik és összehangolják jelen megállapodásban rögzített feladatokat. A társulás által ellátott kormányzati funkciók megnevezését és kódját a megállapodás 1. melléklete tartalmazza. A Társulás tagjainak képviselő-testületei az alábbi feladatok megvalósításához szükséges mértékben azon feladat-és hatásköröket átruházzák a Társulásra, amelyeket a Társulás keretében látnak el:[[6]](#footnote-6)
2. településfejlesztés, településrendezés,
3. [[7]](#footnote-7)
4. [[8]](#footnote-8)
5. jelzőrendszeres házi segítségnyújtás,[[9]](#footnote-9)
6. belső ellenőrzés,
7. gyepmesteri feladatok,
8. város- és községgazdálkodás,
9. ingatlan és vagyongazdálkodás,
10. [[10]](#footnote-10)
11. közreműködés a település közbiztonságának biztosításában, összehangolásában.[[11]](#footnote-11)
12. A Társulás feladatai ellátása, a programok tervezése és előkészítése során különös gondot fordít arra, hogy:
13. milyen önkormányzati erőforrások vehetők igénybe a célok megvalósításához,
14. milyen egységes kedvezmény vagy támogatási rendszer kidolgozása és működtetése indokolt,
15. fel kell kutatni a szóba jöhető állami és nem állami külső és helyi forrásokat,
16. vizsgálni kell, hogy más járásokkal, társulásokkaltörténő együttműködésnek milyen lehetséges eljárása és módozata lehet, az ilyen irányú alternatíva elemzését előnyeivel és hátrányaival számba kell venni,[[12]](#footnote-12)
17. a tervezés során a Társulás települései és más érintettek érdekviszonyait fel kell tárni, az érdekeket össze kell hangolni,
18. a programtervezésnél a lehetséges együttműködők teljes körét fel kell tárni.
19. A Társulás koordináló feladatkörében – a cél megvalósulásáig, ha folyamatos működtetést kíván,- a működtetés során valamennyi résztvevő munkáját összefogja, szervezi.
20. A Társulás a döntések végrehajtása és figyelemmel kísérése során:
21. komplex módon elemzi a végrehajtást a cél megvalósulása szempontjából,
22. a végrehajtás tapasztalatai alapján – a hatékonyabb és magasabb szintű ellátás biztosítása céljából – a Társulás Tanácsát összefoglaló elemzéssel és javaslattal tájékoztatja.

#### **Településfejlesztési és településrendezési feladatok[[13]](#footnote-13)**

1. A Társulás a társadalmi gazdasági és környezeti fejlesztés érdekében összehangolja a társulás tagjai és a gazdasági szervezetek fejlesztési és rendezési elképzeléseit. A társulás tagjai közösen pályázhatnak településfejlesztési források elnyerése érdekében. A Társulás tagjai településrendezési terveiket összehangolják. [[14]](#footnote-14)

#### **Egészségügyi** **feladatok**

1. [[15]](#footnote-15)
2. [[16]](#footnote-16)

**Gyermek és ifjúságvédelem[[17]](#footnote-17)**

1. [[18]](#footnote-18), [[19]](#footnote-19)
2. [[20]](#footnote-20)
3. [[21]](#footnote-21)

**Jelzőrendszeres házi segítségnyújtás[[22]](#footnote-22)**

1. A Társulás a következő szociális alapellátási feladatok ellátását biztosítja:
   1. jelzőrendszeres házi segítségnyújtás
   2. [[23]](#footnote-23)
   3. [[24]](#footnote-24)
2. A jelzőrendszeres házi segítségnyújtás vonatkozásában a Társulás a feladatellátást Ács, Almásfüzitő, Bábolna, Csém, Kisigmánd, Komárom, Mocsa, Nagyigmánd közigazgatási területén Komárom Város Önkormányzat által fenntartott Komárom Város Egyesített Szociális Intézménye (2900 Komárom, Árpád út 2-4.) útján látja el.[[25]](#footnote-25)
3. [[26]](#footnote-26)

**Belső ellenőrzési feladatok**

1. A Társulás végzi Komárom Város Önkormányzata kivételével a társult önkormányzatok intézményeinél a pénzügyi-gazdasági ellenőrzést, a cél-, téma- és utóvizsgálatot, továbbá a polgármesteri hivataloknál és a közös önkormányzati hivataloknál függetlenített belső ellenőrzési feladatokat a képesítési előírásoknak mindenben megfelelő vállalkozó útján, akivel megbízási szerződést köt.[[27]](#footnote-27)

**Közművelődési feladatok**

1. [[28]](#footnote-28)

**Gyepmesteri feladatok[[29]](#footnote-29)**

1. A Társulás Almásfüzitő, Ács, Bana, Bábolna, Csém, Kisigmánd, Komárom, Mocsa, Nagyigmánd tagönkormányzatok közigazgatási területére kiterjedően az állategészségügyi jogszabályok érvényre juttatása céljából a gyepmesteri feladatok ellátására vállalkozóval megbízási szerződést köt.

**Közbiztonsági feladatok**

1. A Társulás a tagönkormányzatok településeinek közbiztonsága biztosítása érdekében Közbiztonsági Egyeztető Fórumot működtet. A Társulás együttműködik a közbiztonságot érintő stratégiai dokumentumok kidolgozásában.

**III.**

**A TÁRSULÁS SZERVEI**

1. A Társulás szervei a Társulási Tanács (a továbbiakban: Tanács) a Társulási Tanács Elnöke, az Alelnök, a Társulás munkaszervezete. [[30]](#footnote-30), [[31]](#footnote-31)

**Társulási Tanács**

1. A Társulás döntéshozó szerve a Társulási Tanács**.** A Tanács tagjai a társult önkormányzatok mindenkori polgármesterei. Ha a Tanács tagja (a polgármester) akadályoztatva van, a Tanácsban külön megbízás, illetve felhatalmazás nélkül az adott település képviselő-testületének alpolgármestere jár el. A helyettesként eljáró alpolgármester jogai és kötelességei azonosak a polgármester jogaival és kötelességeivel. A polgármester és az alpolgármester egyidejű akadályoztatása esetén a társult önkormányzat képviselő-testülete meghatalmazással az adott település képviselő-testületének tagját delegálhatja. A meghatalmazás teljes körű és részleges lehet. A meghatalmazást írásban kell benyújtani, s annak a meghatalmazás terjedelmét egyértelműen és konkrétan tartalmaznia kell.[[32]](#footnote-32)

**Társulás Elnöke**

1. A Társulás Elnökét a Társulási Tanács saját tagjai sorából, az önkormányzati választási ciklus idejére választják meg. Az elnök személyére a Tanács bármely tagja javaslatot tehet. A Társulás elnökének megválasztásához a Társulás összes szavazatai számához viszonyított többség szükséges.
2. A Társulási Tanács elnöke képviseli a Társulást. Távolléte, vagy akadályoztatása esetén a Társulás képviseletét az alelnök látja el az elnök iránymutatása szerint. [[33]](#footnote-33)

**Társulás Alelnöke**

1. A Társulási Tanács az önkormányzatok választási ciklusának idejére a saját tagjai sorából alelnököt választ. Az alelnök személyére a Tanács bármely tagja tehet javaslatot. A Társulás alelnöke megválasztásához a Társulás összes szavazatai számához viszonyított többség kell. [[34]](#footnote-34)

**Pénzügyi Bizottság**

1. ***[[35]](#footnote-35)***
2. ***[[36]](#footnote-36)***
3. ***[[37]](#footnote-37)***
4. ***[[38]](#footnote-38)***
5. ***[[39]](#footnote-39)***
6. ***[[40]](#footnote-40)***

**Társulás** **Munkaszervezete**

1. A Társulási Tanács feladatainak végrehajtását és döntéseinek előkészítését, a járásszékhely település Önkormányzata Képviselő-testületének hivatalában működő munkaszervezet, valamint a külön megbízási szerződés keretében erre a feladatra megbízott szakemberek látják el. [[41]](#footnote-41)
2. A munkaszervezet feladata különösen:
3. a Társulási Tanács üléseinek, döntéseinek előkészítése,
4. a járásban összegyűjti és további előkészítésre alkalmassá teszi a gazdasági és társadalmi szervezeteknek a fejlesztési programokkal, projektekkel kapcsolatos elképzeléseit,[[42]](#footnote-42)
5. folyamatosan kapcsolatot tart a vármegyei önkormányzati hivatallal a közigazgatási szervekkel, a fejlesztési szükségletek és a bevonható helyi források feltárása érdekében,[[43]](#footnote-43), [[44]](#footnote-44)
6. a tagönkormányzatoktól, önkormányzati társulásoktól és vállalkozásoktól a pályázatok kidolgozásához, a fejlesztések lebonyolításához megbízást vállalhat.
7. Komárom Város Önkormányzata Polgármesteri Hivatala által – a társulás működésével kapcsolatos feladatokat ellátó – foglalkoztatottak felett a munkáltatói jogokat Komárom Város Jegyzője gyakorolja.
8. A munkaszervezet részletes feladatait a Társulási Tanács Szervezeti és Működési Szabályzatában kell meghatározni.

**IV.**

**A DÖNTÉSHOZATAL**

1. A Társulási Tanács a Társulás döntéshozó szerve.[[45]](#footnote-45)
2. A Társulási Tanács üléseit évente minimum 4-szer tartja.
3. A Társulási Tanács üléseit össze kell hívni a Társulás tagönkormányzatai egynegyedének –napirendet is tartalmazó- indítványára, a javaslat kézhezvételétől számított 15 napon belül.

1. A Társulási Tanács üléseit az elnök, távolléte vagy akadályoztatása esetén az alelnök, együttes akadályoztatásuk esetén a tanács ülését a korelnök hívja össze és vezeti.
2. A Társulási Tanács határozatképes, ha legalább 5 tagönkormányzatot képviselő tag az ülésen jelen van. [[46]](#footnote-46)
3. Amennyiben a Társulási Tanács határozatképtelen, abban az esetben új időpont kitűzésével, a napirend változatlanul hagyása mellett ismételten össze kell hívni. A határozatképesség megállapításánál a 46. pontban foglaltak szerint kell eljárni.
4. A Társulási Tanács üléseiről –az Mötv. képviselő-testületi üléseinek jegyzőkönyveire vonatkozó szabályok szerinti- jegyzőkönyvet kell készíteni. A jegyzőkönyvet az elnök és a munkaszervezet vezetője írja alá. A jegyzőkönyvet -az ülést követő 15 napon belül- meg kell küldeni a Komárom-Esztergom Vármegyei Kormányhivatalnak. [[47]](#footnote-47)

**A Társulási Tanács tagjait megillető szavazatarány**

1. A Társulási Tanács minden tagja 1 szavazattal rendelkezik. A tagok akkor is 1 szavazattal rendelkeznek, amennyiben a döntéshozatal olyan társulási feladattal kapcsolatos határozat meghozatalára irányul, amelyben valamely tagönkormányzat nem vesz részt.[[48]](#footnote-48)

**A Társulási Tanács döntése meghozatalához szükséges szavazati arányok, a minősített döntéshozatal esetei**

1. Minősített többség szükséges:
2. 500.000, -Ft-ot meghaladó pénzügyi kötelezettséggel járó Társulási Tanácsi döntéshez,
3. a Társulás Szervezeti és Működési Szabályzata megalkotásához,
4. a Társulási Megállapodás módosításának kezdeményezéséhez, [[49]](#footnote-49)
5. a költségvetés és a zárszámadás elfogadásához,
6. a Társulásból való kizárás és a Társuláshoz való csatlakozás elfogadásához.
7. Egyszerű többségi szavazati arány esetében a javaslat elfogadásához legalább annyi tag igen szavazata szükséges, amely meghaladja a jelen lévő tagok szavazatainak a felét.
8. A minősített többséghez legalább annyi tag igen szavazata szükséges, amely eléri a Társulásban részt vevő tagok szavazatának több mint felétés az általuk képviselt települések lakosságszámának a felét.
9. A döntést újra kell tárgyalni, ha a döntéseknél blokkoló kisebbségi vélemény van. Blokkoló kisebbségi véleménynek minősül a tagok 1/3-os arányának ellentétes szavazata. Blokkoló kisebbségi vélemény esetén az újratárgyalás a konszenzus létrehozását szolgálja. Ha az újratárgyalás során a konszenzust létrehozni nem lehetett, és a kisebbségi véleményt kifejtők nélkül is a cél megvalósítható, a Tanács azonos véleményen lévő tagjai és településeik a cél megvalósítása érdekében a feladatot megvalósíthatják, s az erre vonatkozó megállapodást megköthetik. Ha utóbb a megvalósulást követően a szolgáltatáshoz a kisebbségi véleményt kifejtő település csatlakozni kíván, csak akkor csatlakozhat, ha megfizeti azt az igazolt többletköltséget és Ptk. szerinti kamatát, mely azért merült fel, mert a település nem csatlakozása miatt az egy társulási tagra eső társulási költség magasabb lett.[[50]](#footnote-50)

**V.**

**A TÁRSULÁS TAGJÁNAK JOGAI ÉS KÖTELEZETTSÉGEI**

**A Társulás tagjának jogai**

1. Képviselője útján részt vehet a Társulás tevékenységében, rendezvényein, céljainak, feladatainak meghatározásában, a Szervezeti és Működési Szabályzat megalkotásában, a Társulás szervezetének kialakításában.
2. Képviselője választhat és választható a Társulás szerveibe, tisztségeire.
3. Teljes joggal képviseli a Társulási Tanács ülésein, képviselője útján a saját önkormányzata érdekeit.
4. Igényelheti és igénybe veheti a Társulásba tömörült tagok szakértelmét, tapasztalatait és információit.
5. Igényelheti a Társulás szolgáltatásait, amely szolgáltatásokra megállapodást kötött.
6. Igénybe veheti a Társulás és a tagok által megállapított és biztosított kedvezményeket.
7. A Társulási Tanács döntése alapján részesedhet a Társulás tevékenysége révén elért pénzbevételekből (alapítványi támogatások, pályázatok, egyéb pénzbevételek stb.)
8. Javaslatot tehet a Társulást érintő bármely – tagságának megfelelő – kérdésben, jogosult a Társulás törvénysértő határozatának észrevételezésére és megtámadására.
9. Kérdéseket, javaslatokat, indítványokat tehet a Társulás tisztségviselőihez és szerveihez, felvilágosítást kérhet tőlük a Társulás bármely tevékenységéről, amelyre a címzettek 30 napon belül kötelesek választ adni, betekinthet a Társulás irataiba.
10. A Társuláson belül egy-egy kérdésben kisebbségben maradt tagnak joga van a kisebbségi vélemény rögzítésére és képviseletére.
11. Részesülhet a hazai és nemzetközi kapcsolatokból származó előnyökből.

**A társulás tagjainak kötelezettségei**

1. A Társulási Megállapodás és a Társulási Tanács Szervezeti és Működési Szabályzatának betartása.
2. Képviselője útján rendszeres részvétel a Társulás szerveinek munkájában, elősegítve a társulási célok és feladatok közös megvalósulását.
3. Az önként vállalt feladatok maradéktalan teljesítése.
4. A Társulás határozatainak végrehajtása.
5. A Társulás feladatkörébe tartozó ügyekkel kapcsolatos döntései, a társulás vezetőjével való egyeztetése, illetve a társulással való közlése.
6. A Társulás fenntartásával, működtetésével kapcsolatos pénzügyi hozzájárulás befizetési kötelezettségének teljesítése.
7. A Társulás feladatkörébe tartozó és a településen keletkező ügyekhez a szükséges adatok és információk továbbítása a Társuláshoz. A közös feladatellátás szervezését, az állami támogatások igénylését és elszámolását megalapozó, ezek ellenőrizhetőségét biztosító adatszolgáltatások határidőben történő teljesítése.
8. A Társulási tagsághoz méltó tevékenység folytatása, a befizetések teljesítése, a vagyon megóvása, annak lehetőség szerinti gyarapítása.

**VI.**

**A TÁRSULÁS KÖLTSÉGVETÉSE, TAGOK KÖLTSÉGVISELÉSE, PÉNZÜGYI HOZZÁJÁRULÁSÁNAK MÉRTÉKE ÉS TELJESÍTÉSE**

1. A Társulás éves költségvetés alapján működik. A költségvetést a Társulási Tanács önállóan, költségvetési határozatban állapítja meg. A költségvetés előkészítéséről és végrehajtásáról a Társulási Tanács Komárom Város Önkormányzata Polgármesteri Hivatalában működő munkaszervezete, valamint külön megbízási szerződés keretében erre a feladatra megbízott szakember útján gondoskodik. A költségvetés előkészítéséhez a Társulás tagjai adatokat szolgáltatnak a munkaszervezet részére. A társulás az aktuális év költségvetésében szakfeladatonkénti bontásban előirányzatot biztosít a II. fejezetben vállalt feladatai ellátására. A jóváhagyott előirányzat terhére a Társulás jogosult számlát befogadni a feladatai ellátásában közreműködő más fenntartású intézményektől, illetve pénzeszköz átadással biztosítja ezen intézmények, vállalkozások, civil szervezetek számára a társulási feladatokhoz szükséges anyagi fedezetet.[[51]](#footnote-51), [[52]](#footnote-52)
2. ***[[53]](#footnote-53)***
3. [[54]](#footnote-54)
4. A Társulás működési költségeihez a Társulás tagjai az éves költségvetési határozatban elfogadott mértékben járulnak hozzá a következők szerint:
5. a gyepmesteri feladatok végrehajtásához és a munkaszervezet működéséhez afeladatellátásban részt vevő tagönkormányzatok által képviselt települések lakosságszámának arányában,[[55]](#footnote-55)
6. a jelzőrendszeres házi segítségnyújtás működéséhez a feladatellátásban részt vevő tagönkormányzatok által képviselt településeken az ellátottakhoz kihelyezett készülékek arányában,[[56]](#footnote-56)
7. a belső ellenőrzési feladatok ellátásához a feladatellátásban részt vevő tagönkormányzatoknál végzett ellenőrzési napok számának arányában.[[57]](#footnote-57)

A tagi hozzájárulást negyedévenkénti bontásban kell befizetni pénzeszköz átadás jogcímén a munkaszervezet által készített és megküldött kimutatás alapján.[[58]](#footnote-58)

1. A lakosságszám tekintetében a költségvetési törvényben meghatározott támogatásoknál figyelembe vett lakosságszám az irányadó. A társult települések lakosságszámát évente aktualizálni szükséges. Ehhez a Társulás tagjai legkésőbb minden év november 30. napjáig kötelesek adatot szolgáltatni a munkaszervezet számára. [[59]](#footnote-59)

**A pénzügyi hozzájárulás nem teljesítése esetén irányadó eljárás**

1. A tag által teljesítendő hozzájárulás elmulasztása esetén az elnök az esedékességtől számított 15 napon belül, határidő kitűzésével írásban felszólítja a hátralékos tagot.
2. A tagi hozzájárulás késedelmes teljesítése esetén a tag –az aktuális jegybanki alapkamat kétszeresének megfelelő- késedelmi kamattal növelt összeget tartozik megfizetni.
3. A tagönkormányzat jelen Megállapodás hatályba lépésétől számított 60 napon belül köteles a pénzforgalmi szolgáltatójának azonnali beszedési megbízás teljesítésére szóló hozzájárulást, felhatalmazást adni arra az esetre, ha az esedékes tagi hozzájárulást a 78. pontban rögzített felszólítás ellenére a határidő elteltével sem fizette meg.

**VII.**

**A TÁRSULÁS VAGYONA, A VAGYONNAL VALÓ GAZDÁLKODÁS**

1. A Társulás a II. fejezetben foglalt feladatai ellátásához saját vagyonnal rendelkezik.
2. A Társulás vagyonát az alábbi anyagi források biztosítják:

a) a Társulásban részt vevő tagok befizetései,

b) a Társulás szolgáltatásait igénybe vevők díjfizetései,

c) az egyes tagok által tett vagyoni hozzájárulások (tárgyi eszközök, immateriális javak, vagyoni értékű jogok, stb.)

d) központi költségvetési támogatás,

e) pályázati úton elnyert támogatások.

1. A Társulás tagjai a feladatok ellátása érdekében ingóságok (eszközök, berendezési tárgyak, gépjármű, stb.) továbbá ingatlanra vonatkozó jogok átengedésével is hozzájárulhatnak az eredményes működéséhez. Az átengedés feltételeit a tag és a Társulás közötti külön megállapodás tartalmazza.
2. A Társulás által a működés során adás-vétel vagy egyéb jogcímen szerzett vagyontárgyak feletti tulajdonjog a Társulást illeti. Ugyancsak a Társulást illeti a vagyon szaporulata.
3. A Társulás vagyona feletti tulajdonosi jogosítványok gyakorlására a Társulási Tanács jogosult, egyben viseli a tulajdonost terhelő kötelezettségeket.
4. A Társulás vagyonának átadása (ideértve az értékesítést is), értékhatárra tekintet nélkül a Társulási Tanács kizárólagos hatáskörébe tartozik. A Társulási Tanács vagyontárgyat, pénzeszközt juttathat a társulásban részt vevő tagönkormányzatok és a társulás területén bejegyzett székhellyel rendelkező civil szervezetek részére, kérelem alapján. A kérelmet a Tanács bírálja el, a beérkezést követő társulási tanács ülésén. A vagyonátadásra csak abban az esetben kerülhet sor, ha az átadandó vagyon a Társulás által ellátottközszolgáltatás biztosítását szolgálja.[[60]](#footnote-60)
5. A vagyonátadásról támogatási szerződést kell kötni, melynek tartalmaznia kell a támogatott célt és a megvalósítandó közszolgáltatást biztosító feladatot. A támogatott a feladat megvalósulásáról, a támogatás összegének felhasználásáról a támogatási szerződésben meghatározott módon és határidőben köteles elszámolni. Amennyiben a támogatott a támogatás összegéről a támogatási szerződésben meghatározott határidőig nem számol el, vagy a támogatást nem rendeltetésszerűen használja fel, a társulás munkaszervezete kezdeményezi a támogatás azonnali visszafizetését.[[61]](#footnote-61)

1. A Társulás vagyonának támogatással létrejött vagyoni része ingatlan esetében tíz évig, egyéb vagyon esetén öt évig –jogszabályban meghatározott esetet kivéve- nem idegeníthető el.

**VIII.**

**BESZÁMOLÁSI KÖTELEZETTSÉG**

1. A Társulási Tanács munkájáról a tagönkormányzatok képviselő-testületei részére a munkaszervezet évente legalább egyszer beszámolót készít, melyet legkésőbb a tárgyévet követő év április 30. napjáig terjeszt elő.

**IX.**

**A TÁRSULÁS MŰKÖDÉSÉNEK ELLENŐRZÉSI RENDJE**

1. [[62]](#footnote-62)
2. A Társulás gazdálkodását, az Európai Unió által nyújtott és egyéb nemzetközi támogatásokat, valamint a kapcsolódó költségvetésből nyújtott támogatások felhasználását is ideértve az Állami Számvevőszék ellenőrzi.
3. A Társulás működése felett a Komárom-Esztergom Vármegyei Kormányhivatal vezetője törvényességi felügyeletet gyakorol. Ennek keretében vizsgálja, hogy a Társulás döntése, szervezete, működése és döntéshozatali eljárása megfelel-e a jogszabályokban, a társulási megállapodásban, valamint a Szervezeti és Működési Szabályzatban foglaltaknak.[[63]](#footnote-63)
4. A Társulás tagjai - polgármestereik útján - kezdeményezhetik a Társulás működésének célszerűségi és gazdasági szempontból történő ellenőrzését. A lefolytatott ellenőrzésről jegyzőkönyvet kell felvenni és azt a Társulás elnökének és a Társulás tagjainak meg kell küldeni.[[64]](#footnote-64)

**X.**

**A TÁRSULÁSI MEGÁLLAPODÁS MÓDOSÍTÁSÁNAK FELTÉTELEI**

1. A Társulási Megállapodás módosításához valamennyi tagönkormányzat képviselő-testületének minősített többséggel hozott határozata szükséges.

**XI.**

**A TÁRSULÁSBÓL TÖRTÉNŐ KIVÁLÁS ÉS KIZÁRÁS FELTÉTELEI**

**Kiválás**

1. A Társulásból bármelyik tagönkormányzat a képviselő-testülete minősített többséggel hozott határozatával a naptári év utolsó napjával kiválhat. A kiválásról szóló döntést a települési önkormányzat képviselő-testülete hat hónappal korábban köteles meghozni, és azt a Társulás tagjaival írásban közölni.

**Kizárás**

1. A Társulási Tanács minősített többséggel hozott határozatával a Társulásból kizárhatja a Társulás azon tagját, amely jelen megállapodásban meghatározott kötelezettségének ismételt felhívásra határidőben nem tett eleget.
2. A Társulásból történő kiválás, kizárás esetén a Társulás tagja által a Társulásba bevitt vagyonnal el kell számolni. Az elszámolásra a Társulás megszűnése esetére szóló elszámolás szabályai az irányadóak. A tagsági jogviszony megszüntetése nem mentesít a visszatérítendő támogatás visszafizetésének kötelezettsége alól.

**XII.**

**CSATLAKOZÁS A TÁRSULÁSHOZ**

1. A Társuláshoz más települési önkormányzat bármikor csatlakozhat, a csatlakozáshoz azonban valamennyi, a társulásban már részt vevő tagönkormányzat képviselő-testülete minősített többséggel hozott határozata szükséges. A csatlakozó önkormányzat által a Társulásnak fizetendő pénzbeli hozzájárulásról és a felajánlott vagyontárgyak átvételéről a Társulási Tanács dönt.

**XIII.**

**A TÁRSULÁS MEGSZŰNÉSE**

1. A Társulás megszűnik az Mötv. 91.§-ában foglalt esetekben. A Társulás megszűnése esetén a Társulás tagjai kötelesek egymással elszámolni.
2. A Társulás meglévő vagyona és annak szaporulata – a Társulást terhelő kötelezettségek kiegyenlítését követően – a Társulás tagjait lakosságszámukarányában illeti meg. A Társulás megszűnése esetén a Társulás által a tagönkormányzatok, vagy a tagönkormányzatok által a Társulás használatába adott ingatlanokat és ingóságokat 90 napos határidővel természetben kell kiadni, ha ez nem lehetséges, pénzben kell megváltani a Társulási Tanács által megbízott értékbecslő előzetes véleményének figyelembe vételével megállapított értéken.[[65]](#footnote-65)
3. A Társulás megszűnésekor a vagyon felosztása és a közös tulajdon megszüntetése nem történhet oly módon, hogy az a Társulás által ellátott közfeladatok és közszolgáltatások teljesítését veszélyeztesse.

**XIV.**

**ZÁRÓ RENDELKEZÉSEK**

1. ***A Társulási megállapodás 7. számú módosítása 2025. ………. napján lép hatályba.***

Komárom, 2024. november „…”

………………………………….. …………………………………..

**Dr Szentirmai István Szabó Gergely**

**Ács Város polgármestere Almásfüzitő Község polgármestere**

…………………………………… ………………………………………..

**Dr. Horváth Klára Toma Richárd**

**Bábolna Város polgármestere Bana Község polgármestere**

……………………………… ………………………………………..

**Szabó Csaba Gábor Pécsvárady Attila**

**Csém Község polgármestere Kisigmánd Község polgármestere**

……………………………….. ……………………………………..

**dr. Molnár Attila Udvardi Marianna**

**Komárom Város polgármestere Mocsa Község polgármestere**

.……………………………..……

**Hajduné Farkas Erika**

**Nagyigmánd Község polgármestere**

1. melléklet

**KOMÁROM ÉS KÖRNYÉKE ÖNKORMÁNYZATI TÁRSULÁS ÁLTAL ELLÁTOTT KORMÁNYZATI FUNKCIÓ KÓDOK**

011130 Önkormányzatok és önkormányzati hivatalok jogalkotó és általános igazgatási tevékenysége

018030 Támogatási célú finanszírozási műveletek

066020 Város-, községgazdálkodási egyéb szolgáltatások

101221 Fogyatékossággal élők nappali ellátása

107053 Jelzőrendszeres házi segítségnyújtás

Módosították a tagönkormányzatok az alábbi határozataikkal:

Almásfüzitő:

Ács:

Bana:

Bábolna:

Csém:

Kisigmánd:

Komárom:

Mocsa:

Nagyigmánd:

1. ***Megállapította a Tanács …/2024. (...) számú határozatával*** [↑](#footnote-ref-1)
2. *Megállapította a Tanács 3/2014. (I. 30.) számú határozatával* [↑](#footnote-ref-2)
3. ***Megállapította a Tanács …/2024.(…) számú határozatával***  [↑](#footnote-ref-3)
4. ***Megállapította a Tanács …/2024. (…) számú határozatával*** [↑](#footnote-ref-4)
5. *Megállapította a Tanács 3/2014. (I.30.) számú határozatával* [↑](#footnote-ref-5)
6. *Megállapította a Tanács 3/2014. (I.30.) számú határozatával* [↑](#footnote-ref-6)
7. *Hatályon kívül helyezte a Tanács 14/2023. (X.25.) számú határozatával* [↑](#footnote-ref-7)
8. *Hatályon kívül helyezte a Tanács 3/2014. (I.30.) számú határozatával* [↑](#footnote-ref-8)
9. *Megállapította a Tanács 5/2017. (IV.5.) számú határozatával* [↑](#footnote-ref-9)
10. *Hatályon kívül helyezte a Tanács 5/2017. (IV.5.) számú határozatával* [↑](#footnote-ref-10)
11. *Megállapította a Tanács 27/2013. (IX.11.) számú határozatával* [↑](#footnote-ref-11)
12. *Megállapította a Tanács 5/2017. (IV.5.) számú határozatával* [↑](#footnote-ref-12)
13. *Megállapította a Tanács 27/2013. (IX.11.) számú határozatával* [↑](#footnote-ref-13)
14. *Megállapította a Tanács 27/2013. (IX.11.) számú határozatával* [↑](#footnote-ref-14)
15. *Hatályon kívül helyezte a Tanács 14/2023. (X.25.) számú határozatával* [↑](#footnote-ref-15)
16. *Hatályon kívül helyezte a Tanács 14/2023. (X.25.) számú határozatával* [↑](#footnote-ref-16)
17. *Megállapította a Tanács 27/2013. (IX.11.) számú határozatával* [↑](#footnote-ref-17)
18. *Megállapította a Tanács 5/2017. (IV.5.) számú határozatával* [↑](#footnote-ref-18)
19. ***Hatályon kívül helyezte******a Tanács …/2024. (XI.20.) számú határozatával*** [↑](#footnote-ref-19)
20. *Hatályon kívül helyezte a Tanács 27/2013. (IX.11.) számú határozatával* [↑](#footnote-ref-20)
21. *Hatályon kívül helyezte a Tanács 3/2014. (I.30.) számú határozatával* [↑](#footnote-ref-21)
22. *Megállapította a Tanács 5/2017. (IV.5.) számú határozatával* [↑](#footnote-ref-22)
23. *Hatályon kívül helyezte a Tanács 5/2017. (IV.5.) számú határozatával* [↑](#footnote-ref-23)
24. *Hatályon kívül helyezte a Tanács 5/2017. (IV.5.) számú határozatával* [↑](#footnote-ref-24)
25. *Megállapította a Tanács 27/2013. (IX.11.) számú határozatával* [↑](#footnote-ref-25)
26. *Hatályon kívül helyezte a Tanács 5/2017. (IV.5.) számú határozatával* [↑](#footnote-ref-26)
27. *Megállapította a Tanács 27/2013. (IX.11.) számú határozatával* [↑](#footnote-ref-27)
28. *Hatályon kívül helyezte* a Tanács *5/2017. (IV.5.) számú határozatával* [↑](#footnote-ref-28)
29. *Megállapította a Tanács 19/2018. (XII.18.) számú határozatával* [↑](#footnote-ref-29)
30. *Megállapította a Tanács 3/2014. (I.30.) számú határozatával* [↑](#footnote-ref-30)
31. ***Megállapította a Tanács …/2024. (XI.20.) számú határozatával***  [↑](#footnote-ref-31)
32. *Megállapította a Tanács 3/2014. (I.30.) számú határozatával* [↑](#footnote-ref-32)
33. *Megállapította a Tanács 3/2014. (I.30.) számú határozatával* [↑](#footnote-ref-33)
34. *Megállapította a Tanács 3/2014. (I.30.) számú határozatával* [↑](#footnote-ref-34)
35. ***Hatályon kívül helyezte a Tanács …/2024. (XI.20.) számú határozatával*** [↑](#footnote-ref-35)
36. ***Hatályon kívül helyezte a Tanács …/2024. (XI.20.) számú határozatával*** [↑](#footnote-ref-36)
37. ***Hatályon kívül helyezte a Tanács …/2024. (XI.20.) számú határozatával*** [↑](#footnote-ref-37)
38. ***Hatályon kívül helyezte a Tanács …/2024. (XI.20.) számú határozatával*** [↑](#footnote-ref-38)
39. ***Hatályon kívül helyezte a Tanács …/2024. (XI.20.) számú határozatával*** [↑](#footnote-ref-39)
40. ***Hatályon kívül helyezte a Tanács …/2024. (XI.20.) számú határozatával*** [↑](#footnote-ref-40)
41. *Megállapította a Tanács 5/2017. (IV.5.) számú határozatával* [↑](#footnote-ref-41)
42. *Megállapította a Tanács 5/2017. (IV.5.) számú határozatával* [↑](#footnote-ref-42)
43. *Megállapította a Tanács 5/2017. (IV.5.) számú határozatával* [↑](#footnote-ref-43)
44. ***Megállapította a Tanács …/2024. (XI.20.) számú határozatával*** [↑](#footnote-ref-44)
45. ***Megállapította a Tanács …/2024. (XI.20.) számú határozatával*** [↑](#footnote-ref-45)
46. ***Megállapította a Tanács …/2024. (XI.20.) számú határozatával*** [↑](#footnote-ref-46)
47. ***Megállapította a Tanács …/2024. (XI.20.) számú határozatával*** [↑](#footnote-ref-47)
48. *Megállapította a Tanács 14/2023. (X.25.) számú határozatával* [↑](#footnote-ref-48)
49. *Megállapította a Tanács 3/2014. (I.30.) számú határozatával* [↑](#footnote-ref-49)
50. *Megállapította a Tanács 3/2014. (I.30.) számú határozatával* [↑](#footnote-ref-50)
51. *Megállapította a Tanács 5/2017. (IV.5.) számú határozatával* [↑](#footnote-ref-51)
52. *Megállapította a 27/2013. (IX.11.) számú határozatával* [↑](#footnote-ref-52)
53. ***Hatályon kívül helyezte a Tanács …/2024. (XI.20.) számú határozatával*** [↑](#footnote-ref-53)
54. ***Hatályon kívül helyezte a Tanács …/2024. (XI.20.) számú határozatával*** [↑](#footnote-ref-54)
55. ***Megállapította a Tanács …/2024. (XI.20.) számú határozatával*** [↑](#footnote-ref-55)
56. ***Megállapította a Tanács …/2024. (XI.20.) számú határozatával*** [↑](#footnote-ref-56)
57. ***Megállapította a Tanács …/2024. (XI.20.) számú határozatával*** [↑](#footnote-ref-57)
58. Megállapította a Tanács 14/2023. (X.25.) számú határozatával [↑](#footnote-ref-58)
59. *Megállapította a 27/2013. (IX.11.) számú határozatával* [↑](#footnote-ref-59)
60. ***Megállapította a Tanács …/2024. (XI.20.) számú határozatával*** [↑](#footnote-ref-60)
61. *Megállapította a Tanács 14/2023. (X.25.) számú határozatával* [↑](#footnote-ref-61)
62. ***Hatályon kívül helyezte a Tanács …/2024. (XI.20.) számú határozatával*** [↑](#footnote-ref-62)
63. *Megállapította a Tanács 14/2023. (X.25.) számú határozatával* [↑](#footnote-ref-63)
64. ***Megállapította a Tanács …/2024. (XI.20.) számú határozatával*** [↑](#footnote-ref-64)
65. Megállapította a Tanács 27/2013. (IX.11.) számú határozatával [↑](#footnote-ref-65)